**Civillikuma 1073.pantā un likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14. panta otrajā daļā paredzēto valsts pirmpirkuma vai izpirkuma tiesību izmantošanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Tiesību aktu projektu Finanšu ministrija izstrādājusi pēc savas iniciatīvas. |
|  2. |  Pašreizējā situācija un problēmas | Civillikuma 1073.pants nosaka, ja kāds nekustamā īpašuma kopīpašnieks atsavina savu daļu personai, kura nav kopīpašnieks, tad pārējiem kopīpašniekiem divu mēnešu laikā, skaitot no pirkuma līguma noraksta saņemšanas, pieder pirmpirkuma tiesība ([2060.p. 2.d. un 2062.p.](http://pro.nais.lv/naiser/text.cfm?Ref=0101011937012832772&Req=0101011937012832772&Key=0101011937012832773&Hash=3" \l "3" \o "Civillikums CETURTĀ DAĻA Saistību tiesības" \t "_top)), bet gadījumos, kad pirmpirkuma tiesību nav bijis iespējams izlietot atsavinātāja vainas dēļ – izpirkuma tiesība ([1381.](http://pro.nais.lv/naiser/text.cfm?Key=0101011937012832772#p1381) un turpm.p.). Likuma „Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14.panta otrā daļa nosaka, ja ēkas (būves) vai augļu dārzs (koki) ir patstāvīgs īpašuma objekts, tā pirmpirkuma vai izpirkuma tiesības ir zemes īpašniekam. Tādas pašas pirmpirkuma vai izpirkuma tiesības ir ēku (būvju) vai augļu dārza (koku) īpašniekam, ja atsavina zemes gabalu.Šobrīd ir atšķirīga valsts pārvaldes iestāžu prakse Civillikuma 1073.pantā un likuma „Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14.panta otrajā daļā paredzēto pirmpirkuma vai izpirkuma tiesību izmantošanā. Ņemot vērā to, ka normatīvajos aktos nav noteikta īpaša kārtība pirmpirkuma vai izpirkuma tiesību izmantošanai, kā arī nav noteikts, ka attiecīgus lēmumus var pieņemt valsts pārvaldes iestāde, kas saņēmusi privātpersonas iesniegumu un pirkuma līguma norakstu, attiecīgs lēmums būtu jāpieņem Ministru kabinetam. Praksē gadījumi, kad tiek saņemti privātpersonu iesniegumi par pirmpirkuma tiesību izmantošanu, ir pietiekami daudz (valsts akciju sabiedrība „Valsts nekustamie īpašumi” mēnesī saņem vairākus pirmpirkuma ierosinājumus). Ņemot vērā to, ka nebūtu vēlams pārslogot Ministru kabinetu ar attiecīgu lēmumu pieņemšanu, nepieciešams normatīvais regulējums, kurš paredz kārtību, kādā tiek noskaidrota citu institūciju vajadzība izmantot pirmpirkuma vai izpirkuma tiesības. Ja pirmpirkuma vai izpirkuma tiesība netiek izmantota, attiecīgu jautājumu izskatīšanai Ministru kabineta sēdē nevirza. Ja pirmpirkuma vai izpirkuma tiesību nepieciešams izmantot, par to lemj Ministru kabinets, vienlaicīgi lemjot par finansējuma avotu pirkuma maksas segšanai.Ņemot vērā to, ka pirmpirkuma vai izpirkuma tiesības izmantojamas divu mēnešu laikā, skaitot no pirkuma līguma noraksta saņemšanas, tiesību akta projektā paredzēti termiņi attiecīgu darbību veikšanai. Ja Ministru kabinets nepieņem lēmumu noteiktajā termiņā, pirmpirkuma tiesība izbeidzas. |
|  3. |  Saistītie politikas ietekmes novērtējumi un pētījumi | Nav attiecināms |
|  4. |  Tiesiskā regulējuma mērķis un būtība | Ministru kabineta ieteikumu projekta mērķis ir noteikt vienotu likuma „Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14. panta otrajā daļā un Civillikuma 1073.pantā paredzēto pirmpirkuma vai izpirkuma tiesību izmantošanas kārtību valsts pārvaldē. Ministru kabineta ieteikuma projekts neattiecas uz citos normatīvajos aktos (likums „Par īpaši aizsargājamām dabas teritorijām”, likums „Par kultūras pieminekļu aizsardzību” un likums „Par aviāciju”) noteikto valsts pirmpirkuma tiesību izmantošanas kārtību.Ieteikumu projektā paredzēts, ka:1. Lēmumu par pirmpirkuma tiesību izmantošanu pieņem Ministru kabinets;
2. Lēmumu par pirmpirkuma tiesību neizmantošanu pieņem ministrija, iepriekš noskaidrojot citu iestāžu nepieciešamību izmantot pirmpirkuma tiesības.

Lai noskaidrotu citu iestāžu nepieciešamību izmantot pirmpirkuma tiesības, informācija par iespēju izmantot pirmpirkuma tiesības tiks publicēta valsts akciju sabiedrības „Valsts nekustamie īpašumi” mājas lapā, tādējādi nodrošinot ātru informācijas apriti, kā arī nodrošinot informācijas pieejamību vienuviet un datu analīzes iespējas. Ja ministrija uzskata, ka nepieciešams izmantot pirmpirkuma tiesības uz nekustamo īpašumu, par kuru informācija publicēta valsts akciju sabiedrības „Valsts nekustamie īpašumi” mājas lapā, tā izdara par to atzīmi valsts akciju sabiedrības „Valsts nekustamie īpašumi” mājas lapā. Lai ministrijai būtu iespēja izdarīt attiecīgu atzīmi valsts akciju sabiedrības „Valsts nekustamie īpašumi” mājas lapā, valsts akciju sabiedrība „Valsts nekustamie īpašumi” nodrošinās katrai ministrijai attiecīgu autorizācijas datu pieejamību.Ja pirmpirkuma tiesības nebūs izmantotas, Ministru kabinetam būs iespēja lemt par nepieciešamību vērsties tiesā, lai izmantotu savas izpirkuma tiesības.Finanšu ministrija izpirkuma tiesību izmantošanas gadījumā būs koordinējošā ministrija līdz jautājuma par izpirkuma tiesību izmantošanu izlemšanai Ministru kabinetā. |
|  5. |  Projekta izstrādē iesaistītās institūcijas | Ministru kabineta ieteikumu projektu izstrādājusi Finanšu ministrija. |
|  6. |  Iemesli, kādēļ netika nodrošināta sabiedrības līdzdalība | Konsultācijas nav notikušas, jo Ministru kabineta ieteikumu projekts ir iekšējais normatīvais akts, kas ir saistošs valsts pārvaldes iestādēm. |
|  7. |  Cita informācija | Nav |

 Anotācijas II, III, IV, V, VI un VII sadaļa – nav attiecināms.

Finanšu ministrs A.Vilks

31.03.2011. 12:00.

705

Tiesību aktu departamenta

Tiesību aktu nodaļas

juriskonsults Dainis Špeļs

67095640; dainis.spels@fm.gov.lv